WEES PARAAT!! (Buurtwag Waarskuwings Tekens / Plaasaanvalle) | Phalaborwa.org
April 13th, 2017 Phalaborwa
BUURTWAG WAARSKUWINGS TEKENS:
(STUUR UIT VIR SOVEEL MENSE JULLE KAN, DIT KAN DALK JULLE EIENDOMME OF MOTORS BESKERM OF ROWE EN MOORDE KEER.)
(Hierdie is ‘n samestelling van ‘n praatjie op 25 Februarie 2010 deur die polisie en die volgende is bespreek. Miskien kan die inligting vir iemand waardevol wees.)
– As daar ‘n z op stopteken of op pad geverf is, is daar ‘n paar huise in die straat wat geroof kan word.
– As daar ‘n klomp klein klippies opmekaar gestapel word – daar is honde.
– As daar twee groot klippe langs mekaar is – 2 ou mense.
– Daar word ook klippe langsmekaar in ‘n ry gesit om aan te dui hoeveel mense in die huis bly.
– “Swatsika” (Hitler/Nazi) teken op pad geverf of op stoptekens – ook ‘n paar huise in straat: Die rigting waarin die “swatsika” wys is die huis wat geroof gaan word.
Coke blikke, rooi lap ens, dui daarop dat weerstand verwag – gewoonlik persone met vuurwapens. Mense wat in die nag skiet, weet jy het ‘n wapen!
Gewoonlik 2 coke blikkies:
– coke blik oopkant na huis – gemerk – iemand tuis.
– coke blik regop staan – niemand in huis
Maklike teiken: sorghum boksie, wit plastieksak:
– sorghum boksie na huis toe wys – gemerk maklike teiken.
– wit plastieksak in heining of draad – gemerk maklike teiken.
– Die rigting waarheen die groen bottel ens wys, wys die rigting aan waarheen hulle moet beweeg.
Iemand in die huis is bereid om saam te werk bv ‘n clicks sakkie:
– blou en wit – maklike teiken en iemand wat saam werk.
As hond skielik dood is of braak en daar is swart kolletjies in die braaksel, of wit poeier naby hond is of in braaksel – kontak die polisie dadelik en hulle sal die braaksel en hond verwyder – moet nie daaraan vat nie dit is baie gevaarlik! (Two-Step/Tumiek/Rottegif-vergiftiging)
As honde blaf in die nag luister na die tipe blaf.
Simba chips pakkies – gewoonlik ‘n pakkie wat netjies gevou is, of ‘n duidelik gesiggie gesien kan word.
– Chips pakkies as gesiggie na jou huis wys – baas by die huis.
– Chips pakkies as gesiggie weg van jou huis af wees – baas nie by die huis.
Skoene of skoensole by die hek – gewoonlik aanduiding dat daar niemand bly.
As ingebreek word, word die roete aangedui deur skoene of skoensole – roete om te hardloop.
Passop vir die volgende “sagte” voorvalle wat die diewe gebruik:
– Iemand bel jou huis of selfoon om te hoor of jy by die huis is.
– Krag word afgeskakel by boks, of die water word by die hoofkraan in die pad toe gemaak en sodra jy uit gaan om te kyk wat aan gaan word jy oorval – as jy uitgaan om te gaan kyk is die huis oop en jy en die mense binne ook ‘n sagte teiken.
Ander geval is die elektroniese hekke word vasgemaak met cable ties sodra jy uit klim om te kyk hoekom hek nie oop maak nie word jy oorval.
– Vreemde voorwerpe – as jy by die huis kom en daar staan skielik ‘n asblik, kartonboks, baksteen of buurman se boomtak – ry verby, want as jy uitklim op dit te verwyder is jy sagte teiken. Skakel die polisie!
– ‘n Baksteen is gewoonlik om ‘n kar te steel.
– 2 of 3 bakstene wys op huis rowe – gewoonlike nuwe bakstene.
Wat maak jy:
Vat die tekens onmiddellik weg en gooi sulke goed in die asblik!
Daar was al gevalle waar 3 keer die tekens weggevat is – dan is die merker in die moeilikheid wat dit moes plant! Probeer ook om die geverfde tekens te verwyder deur oor dit te verf.
Barend Smit: “Ek het die polisie die tekens gewys en almal in die omgewing is geroep om daarna te kyk. Toe ek later in die karpad afry toe is daar ‘n tak in die pad – die merker het in die boom gesit toe almal daar was. Niemand het opgekyk nie! “
Hou sypaadjies netjies en gras kort sodat niks daarin gegooi kan word wat jou as ‘n teiken kan identifiseer nie.
Wees paraat en kyk om jou na enige tekens!
PLAASAANVALLE: DIT STOP HIER!
Is dit vir ons moontlik om uit die inligting tot ons beskikking ‘n aanvallersprofiel op te stel ten einde meer paraat te wees? Dit blyk tot dusver dat die ongediertes in ‘n trop van minstens 5 aanval: 3 om die man te oorrompel en 2 om die vrou vas te druk en te verkrag. Dit is die kleinste groep wat julle kan verwag. Maak dus gereed vir meer! Hulle val enige tyd van die dag of nag aan, maar meer dikwels in die nanag.
Op plase ook na kerkdienste omdat die kosprodusente dan rustig en ongewapen op die plaas aankom. Lees weer FA Venter se boek, Geknelde Land, vir wenke oor eie beveiliging. Jammer, maar as jy te lui is om jou eie werf skoon te hou, maak jy ‘n deur vir die vuilgoed oop. Talle koerantberigte deel ons mee dat die tuinwerker een van die aanvallers was. Plaasmoordenaars wat gevang word, het foto’s van die binnekant van die huis in hulle besit. Wie in jou huishouding kan foto’s neem sonder dat jy weet?
Ook is hulle in hulle 20′s tot 30′s. Dit beteken hulle het energie, is fiks en wraaksugtig. Hoe fiks en nugter is ons? Die dae van meer as een drankie neem, is nou verby. Moenie uitgaan as jy iets buite hoor nie. Skakel die huisligte binne af. Jy ken mos jou eie huis in die donker! Elkeen in die gesin moet ‘n veilige posisie inneem voordat jy kan skiet, anders skiet jy jou eie mense raak. Haal stadig asem en hou jou mond effens oop. Hulle hoor jou nie en jou gehoor is beter. Die verrassing is nou aan jou kant, want hulle verwag nie ‘n slagoffer wat gereed is vir selfverdediging nie. Wanneer jy jou aanvaller identifiseer het, moenie weifel nie. Jy het minder as ‘n sekonde om hom buite aksie te stel, anders is jy self dood!
Moenie strykysters, toue, plastieksakke en messe openlik vertoon nie – behalwe as jy dit in ‘n moorddossier om jou nek of in jou hart/keel wil sien. Ek gaan nie op FB noem waar jou wapen moet wees nie. Beslis nie langs jou bed of onder jou kopkussing nie. Hulle voel daar terwyl jy nog slaap. Moenie saans speelgoed of ander voorwerpe op die loopvlakke van jou huis laat nie. Ook nie in ‘n poging om die aanvallers daaroor te laat struikel nie. Hulle is opgelei om oor en om items te loop. Jy is die een wat daarteen gaan stamp en jou posisie gaan verraai. Hulle sit die ligte van ‘n huis aan as hulle inkom. Hulle is arrogant en gee nie om of julle gaan gil en skree nie. Hulle weet die bure kan nie hoor nie. Weet dus waar om jou krag af te skakel sodat jyself die voordeel van die donker huis het.
Hou jou honde se gedrag dop as jy tuis kom. Die aanwesigheid van jou honde is opsigself nie ‘n sekerheid dat hulle nie binne wag nie. Die honde is dalk lekker vleis gevoer uit jou buurman se skaapkraal. Ruik as jy jou juis binnegaan. Hulle stink al het hulle gebad, want hulle sweet van addisionele adrenalienvlakke. ‘n Vrou in Wonderboom-Suid het ‘n paar jaar gelede ‘n inbreker uitgeruik en kon sy en haar kinders die huis betyds verlaat en hulp ontbied. Boere, as julle op die plaas aankom, hou die honde dop. Laat vroulief agter die stuur inklim. Sy moet die motor aangesluit en in eerste rat hou totdat jy seker is die huis is veilig binne en haar laat weet sy kan maar inkom. Moenie julle waaksaamheid verslap as niks vir maande gebeur nie. My vriend van Lemoenkloof se aanvallers het in die hof erken dat hulle hom maande lank dopgehou het vanuit die koppietjie op die plaas en die “regte weerlose oomblik” afgewag het om aan te val – ‘n stormagtige aand toe die werflig nie aangaan nie – seker deur hulle buite aksie gestel. Nietemin, hy en sy beste vriend is daardie aand koelbloedig vermoor toe hulle die aand na die kerkdiens in die reen vanaf die garage na die huis gehardloop het.
Gebruik gesonde verstand en moenie bang wees nie. Vrees verlam ‘n persoon. As jy vries, konsentreer om diep asem te haal. Die suurstof na jou brein verrig wondere. Dink elke aand voor jy gaan slaap aan ‘n fiktiewe scenario – elke keer iets nuuts – en beplan wat jy kan doen. Soos ‘n skaakspel. Wanneer jy verskrik is tydens ‘n daadwerklike aanval, sal jy outomaties begin optree, want jy het jou brein geprogrammeer. Adrenalien sal vir die res sorg. Laastens, maak tog die gordyne saans toe. En ja, jy is nie veiling omdat jy ingeskakel het by die nuwe SA nie. As jy wit is, het jy ‘n moerse probleem! Lees die boek, Bloedsusters, en besluit self. (Met erkenning aan Susan Grobler)
JOU KANSE OP OORLEWING KAN DRASTIES VERBETER WORD DEUR:
♦ ‘n Ordentlike elektriese heining om jou huis, gekoppel aan ‘n alarmstelsel.
♦ ‘n Ordentlike alarmstelsel, waarvan BUITE WAARSKUWINGS soos Infra Rooi Strale (IR Beams) en Buite Passiewe (Outdoor PIR’s) die belangrikste is !!
♦ Jy MOET gewaarsku kan word as iemand by jou huis is/was terwyl jy weg was, al was dit net vir ‘n paar minute!!
♦ Jy kan GLADNIE staatmaak op jou honde alleen nie – daar is meer as twintig maniere bekend om jou honde “uit te skakel” !!
♦ Jy MOET kan wakker word en kan reageer VOORDAT aanvallers binne in jou huis is in die nag !!
♦ Jy MOET ‘n Veiligheidsplan, sowel as ‘n Noodplan in werking hê en jou hele gesin moet dit ken, inoefen en kan toepas !!
♦ Jou planne MOET insluit ‘n “Veilige Kamer” in jou huis, waar julle veilig kan wees, indien nodig, tot hulp opdaag!
♦ Jy MOET die “tekens” kan raaksien op jou plaas dat daar ‘n aanval beplan word en dat daar vreemde beweging en persone is, asook vreemde gedrag by jou werkers !!
♦ Vee jou paaie gereeld met sakke, takke of kettings agter ‘n voertuig of selfs motorfiets – dit is ‘n goeie afskrikmiddel en kan vir jou vreemde “tekens” of spore uitwys !!
♦ Kyk daagliks vir “tekens” soos sigaretstompies, vuurhoutjies, blikke, bottels, sit plekke, spore, urinering plekke, ontlasting plekke, ens, ens (enigiets uit plek of vreemd)
♦ As jou honde, veral snags, in ‘n sekere rigting of rigtings blaf, gaan kyk die volgende dag in daardie rigting(s) vir iets vreemds. Kyk ook by jou hekke of heining vir urinering kolle of ander “tekens”.
♦ As jy sit plekke of spore opmerk, gaan sit op daardie plekke en kyk terug na jou huis – kyk wat kan jy alles sien van daar af – iewers behoort jy ‘n “swak plek” in jou veiligheid stelsel raak te sien – ‘n plek om oor die draad te klim, ‘n venster met swak of geen diefwering, ens, ens. Gee dadelik aandag aan dit !!
♦ Jou beste hulp is jou naaste bure – werk saam met hulle ‘n Noodplan uit en kyk uit vir mekaar se welsyn en veiligheid. Behoort ook aan ‘n groter veiligheids organisasie soos bv ‘n Plaaswag en neem AKTIEF daaraan deel !!
♦ Nood kommunikasie soos 2-rigting radios is absoluut noodsaaklik – gebruik dit te alle tye !!
♦ Wees 24/7 paraat, let op wat aangaan op jou plaas en die belangrikste – “DIT (‘n aanval) KAN MET JOU GEBEUR, ENIGE TYD EN ENIGE PLEK”
« WEES WAKKER, WEES PARAAT, WEES REG: DIE KORT EN DIE LANK VAN PLAASVEILIGHEID
Pretend to be a skelm and secure your home against burglars »